ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
দেশে ১৪.২ লক্ষেরও বেশি মানুষ সুস্থ হয়েছেন; আরোগ্যের হার বৃদ্ধি পেয়েছে ৬৮.৩২ শতাংশ; সংক্রমিতদের মৃত্যুর জাতীয় হার হ্রাস পেয়ে হয়েছে ২.০৪ শতাংশ
নয়াদিল্লি, ০৮ অগাস্ট, ২০২০
কেন্দ্র এবং রাজ্য ও কেন্দ্রশাসিত অঞ্চলগুলির সমন্বিত উদ্যোগে সংক্রমিতদের নমুনা পরীক্ষা, আইসোলেশন এবং চিকিৎসার ব্যবস্থা করায় দেশে সংক্রমিতদের সুস্থ হয়ে ওঠার হার বৃদ্ধি পাচ্ছে। মৃত্যু হার কমছে। যথাযথ নজরদারির জন্য সংক্রমিতদের দ্রুত শনাক্তকরণ এবং চিকিৎসার ব্যবস্থা করার ফলে ভারতে প্রতি ১০ লক্ষের হিসাবে সংক্রমিতের হার সবচেয়ে কম – ১৪৬৯। আন্তর্জাতিক ক্ষেত্রে এই হার ২৪২৫। কেন্দ্র এবং রাজ্য ও কেন্দ্রশাসিত অঞ্চলগুলি ‘টেস্ট ট্র্যাক ও ট্রিট’ কৌশল অবলম্বন করায় দেশে কোভিড সংক্রমিতদের মৃত্যু হার ক্রমশ হ্রাস পাচ্ছে। আন্তর্জাতিক স্তরে মৃত্যু হারের তুলনায় এই হার কম – ২.০৪ শতাংশ। প্রতি ১০ লক্ষের হিসাবে ভারতে মৃত্যু হার ৩০, যেখানে আন্তর্জাতিক স্তরে এই হার ৯১।
গত ২৪ ঘন্টায় ৪৮ হাজার ৯০০ জন সুস্থ হয়েছেন। দেশে মোট ১৪ লক্ষ ২৭ হাজার ৫ জন করোনা মুক্ত হয়েছেন। আরোগ্য লাভের হার ৬৮.৩২ শতাংশ। বর্তমানে ৬ লক্ষ ১৯ হাজার ৮৮ জন সংক্রমিত চিকিৎসাধীন রয়েছেন। মোট সংক্রমিতের হার ২৯.৬৪ শতাংশ। এদের হাসপাতালে চিকিৎসার পাশাপাশি, কাউকে কাউকে হোম আইসোলেশনেও রাখা হয়েছে।
প্রতিদিন নমুনা পরীক্ষাগারের সংখ্যা বৃদ্ধি পাওয়ায় এ পর্যন্ত মোট ২ কোটি ৩৩ লক্ষ ৮৭ হাজার ১৭১টি নমুনা পরীক্ষা হয়েছে। গত ২৪ ঘন্টায় ৫ লক্ষ ৯৮ হাজার ৭৭৮টি নমুনা পরীক্ষা হয়েছে। এর ফলে, প্রতি ১০ লক্ষের হিসাবে নমুনা পরীক্ষা বৃদ্ধি পেয়ে হয়েছে ১৬ হাজার ৯৪৭। দেশে ৯৩৬টি সরকারি এবং ৪৬০টি বেসরকারি অর্থাৎ মোট ১ হাজার ৩৯৬টি পরীক্ষাগারে কোভিড-১৯ এর নমুনা পরীক্ষার কাজ চলছে। ৪২৮টি সরকারি এবং ২৮৩টি বেসরকারি মিলিয়ে মোট ৭১১টি পরীক্ষাগারে রিয়েল টাইম আরটিপিসিআর পদ্ধতিতে, ৪৭৬টি সরকারি এবং ৯৮টি বেসরকারি অর্থাৎ মোট ৫৭৪টি পরীক্ষাগারে ট্রুন্যাট পদ্ধতিতে এবং ৩২টি সরকারি ও ৭৯টি বেসরকারি মিলিয়ে মোট ১১১টি পরীক্ষাগারে সিবিন্যাটের মাধ্যমে নমুনা পরীক্ষার কাজ চলছে।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/CB/SB
মন্ত্রিসভারঅর্থনৈতিকবিষয়সংক্রান্তকমিটি
২০২০-২১ চিনি মরশুমের জন্য চিনি কলগুলির পক্ষ থেকে প্রদেয় আখের ন্যায্য ও লাভজনক মূল্য নিরূপণের প্রস্তাবে মন্ত্রিসভার সায়
নয়াদিল্লি, ১৯ অগাস্ট, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ২০২০-২১ চিনি মরশুমের জন্য চিনি কলগুলির পক্ষ থেকে প্রদেয় আখের ন্যায্য ও লাভজনক মূল্য নিরূপণের প্রস্তাব মঞ্জুর হয়েছে। উল্লেখ করা যেতে পারে, ২০২০-২১ চিনি মরশুমের জন্য আখের ন্যায্য ও লাভজনক মূল্য নির্ধারণ সংক্রান্ত একটি প্রস্তাব কমিশন ফর এগ্রিচালারাল কস্ট অ্যান্ড প্রাইসেস – এর কাছ থেকে জমা পড়ে। কমিশনের প্রস্তাব অনুযায়ী মন্ত্রিসভা ২০২০-২১ চিনি মরশুমে আখের ন্যায্য ও লাভজনক মূল্য বেসিক রিকভারি হার ১০ শতাংশের ওপর ভিত্তি করে ক্যুইন্টাল প্রতি ২৮৫ টাকা স্থির করেছে। বেসিক রিকভারি হারে ১০ শতাংশের ওপরে প্রতি ০.১ শতাংশ বৃদ্ধির ক্ষেত্রে ক্যুইন্টাল প্রতি ২ টাকা ৮৫ পয়সা প্রিমিয়াম স্থির হয়েছে। বেসিক রিকভারি হারে প্রতি ০.১ শতাংশ পয়েন্ট হ্রাসের ক্ষেত্রে ক্যুইন্টাল প্রতি ন্যায্য ও লাভজনক মূল্যে ২ টাকা ৮৫ পয়সা হ্রাস করার সিদ্ধান্ত হয়েছে। তবে, ন্যায্য ও লাভজনক মূল্যে ক্যুইন্টাল প্রতি ২ টাকা ৮৫ পয়সা প্রিমিয়াম হ্রাস করার সিদ্ধান্ত সেই সমস্ত চিনি কলগুলির ক্ষেত্রেই প্রযোজ্য হবে, যাদের বেসিক রিকভারি রেট ১০ শতাংশের নীচে কিন্তু ৯.৫ শতাংশের ওপরে। এছাড়াও, যে সমস্ত চিনি কলের বেসিক রিকভারি রেট ৯.৫ শতাংশ বা তার নীচে, সেসমস্ত ক্ষেত্রে ন্যায্য ও লাভজনক মূল্য স্থির হয়েছে ক্যুইন্টাল প্রতি ২৭০ টাকা ৭৫ পয়সা।
ন্যায্য ও লাভজনক মূল্য নির্ধারণের এই সিদ্ধান্ত আখ চাষীদের উপযুক্ত দাম পাওয়ার বিষয়টিকে বিবেচনায় রেখেই নেওয়া হয়েছে।
উল্লেখ করা যেতে পারে, ১৯৬৬’র আখ  নির্দেশ অনুযায়ী, আখের ন্যায্য ও লাভজনক মূল্য স্থির করা হয়। এই মূল্য সারা দেশেই অভিন্ন হারে প্রযোজ্য হবে।
(CG/BD/SB
উপ-রাষ্ট্রপতিরসচিবালয়
ইলুরুতে সর্বশেষ স্বাস্থ্য পরিস্থিতি সম্পর্কে উপ-রাষ্ট্রপতিকে অবহিত করলেন স্বাস্থ্য সচিব
নয়াদিল্লি, ১২ ডিসেম্বর, ২০২০
স্বাস্থ্য সচিব শ্রী রাজেশ ভূষণ এবং যুগ্মসচিব শ্রী লভ আগরওয়াল আজ উপ-রাষ্ট্রপতি ভবনে গিয়ে উপ-রাষ্ট্রপতি শ্রী এম ভেঙ্কাইয়া নাইডু’কে অন্ধ্রপ্রদেশের ইলুরুর সর্বশেষ স্বাস্থ্য পরিস্থিতি সম্পর্কে অবহিত করেছেন। উল্লেখ করা যেতে পারে, ইলুরুতে বহু মানুষ অজানা রোগে আক্রান্ত হয়ে হাসপাতালে ভর্তি হয়েছেন। অজানা এই রোগে আক্রান্ত রোগীদের হাঁচি, কাশি, তন্দ্রাচ্ছন্নতা, মাথা যন্ত্রণা ও বমির মতো উপসর্গ রয়েছে।
ইলুরুর এই পরিস্থিতির প্রেক্ষিতে উপ-রাষ্ট্রপতি কেন্দ্রীয় স্বাস্থ্য মন্ত্রীর সঙ্গে সেখানকার স্বাস্থ্য পরিস্থিতি নিয়ে কথা বলার অব্যবহিত পর গত ৮ তারিখ চিকিৎসা বিশেষজ্ঞদের একটি দল পাঠানো হয়।
স্বাস্থ্য সচিব ইলুরুতে যাওয়া কেন্দ্রীয় দলটি অজানা এই রোগ সম্পর্কে প্রাথমিক তথ্য শ্রী নাইডুকে জানিয়েছেন। স্বাস্থ্য সচিব বলেছেন, বিশেষজ্ঞ দলটি দিল্লি ফিরে এলেই বিস্তারিত প্রতিবেদন তৈরি করা হবে এবং সেই অনুসারে, প্রয়োজনীয় পরামর্শ রাজ্য প্রশাসনকে জানানো হবে।
উপ-রাষ্ট্রপতিকে জানানো হয়, ইলুরুর অজানা এই রোগে আক্রান্তের সংখ্যা শুক্রবার উল্লেখযোগ্যভাবে কমে কেবল দুই-এ নেমে এসেছে। এই প্রেক্ষিতে শ্রী নাইডু স্বাস্থ্য সচিবকে পরিস্থিতির ওপর নজর রাখার ও প্রয়োজনীয় পদক্ষেপ গ্রহণের নির্দেশ দিয়েছেন।
রাষ্ট্রপতিরসচিবালয়
শিক্ষক দিবস অনুষ্ঠানে রাষ্ট্রপতি রামনাথ কোবিন্দ গুণী শিক্ষকদের জাতীয় পুরস্কার প্রদান করেছেন
নয়াদিল্লি, ৫ সেপ্টেম্বর, ২০১৯
শিক্ষক দিবস অনুষ্ঠানে নতুন দিল্লির বিজ্ঞান ভবনে রাষ্ট্রপতি শ্রী রামনাথ কোবিন্দ দেশের গুণী শিক্ষকদের জাতীয় পুরস্কার প্রদান করেন।
অনুষ্ঠানের ভাষণে রাষ্ট্রপতি বলেন, চরিত্র গঠনের মূল ভিত তৈরি হয় বিদ্যালয়ে। শিক্ষার মূল উদ্দেশ্যই হল ছাত্রকে একজন ভালো মানুষ হিসেবে গড়ে তোলা। একজন শিক্ষক ছাত্রদের মধ্যে সততা, শৃঙ্খলা ও ন্যায়পরায়ণতা গড়ে তোলেন। একজন ভালো মানুষই জীবনের প্রতিটি ক্ষেত্রে এই মূল্যবোধের সঠিক
রূপায়ণ করতে পারেন। ছাত্রছাত্রীরা ভালো মানুষ হয়ে উঠলে তবেই একটি ভালো দেশ গড়ে ওঠে।
রাষ্ট্রপতি বলেন, সারা বিশ্ব এখন তথ্যের যুগ থেকে জ্ঞানার্জনের যুগের দিকে এগিয়ে চলেছে। যদিও শুধুমাত্র জ্ঞান মানবসভ্যতাকে নিরাপদ রাখতে সাহায্য করে না। এই জ্ঞানের সঙ্গে সচেতনতাও প্রয়োজন। একমাত্র যখন জ্ঞান অভিজ্ঞতার সঙ্গে সংযুক্ত হয়ে উঠবে, তখনই মানুষের সমস্যাগুলির সমাধান সম্ভব হবে। এখন বিশ্বায়ন এবং প্রতিযোগিতার যুগ। আমাদের কৃত্রিম মেধা ও মানবিক বোধ এবং ডিজিটাল শিক্ষা ও চরিত্র গঠনের মধ্যে সমতা বজায় রাখা প্রয়োজন। একমাত্র বাস্তবসম্মত জ্ঞানের ওপর ভিত্তি করেই জলবায়ু পরিবর্তন ও পরিবেশ দূষণের মতো বর্তমান সমস্যাগুলি মোকাবিলা করা যাবে। জল সংরক্ষণের বিষয়ে ছাত্রছাত্রীদের আরও বেশি আগ্রহী করে তুলতে শিক্ষকদের এগিয়ে আসারও আহ্বান জানান শ্রী কোবিন্দ।
রাষ্ট্রপতি শিক্ষকদের কাছে নতুন প্রজন্মকে এমনভাবে গড়ে তোলার আহ্বান জানান যাতে সমসাময়িক যে কোন সমস্যারই সমাধান তাঁরা করতে পারেন।
অনুষ্ঠানে উপস্থিত ছিলেন কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ এবং মন্ত্রকের প্রতিমন্ত্রী সঞ্জয় শামরাও ধোত্রে।
SSS/SS/DM
(Visitor Counter : 65
প্রধানমন্ত্রীরদপ্তর
শীর্ষ আদালতের বিভিন্ন রায় আঞ্চলিক ভাষায় সাধারণের কাছে পৌঁছে দেওয়ার পরামর্শদানের জন্য ভারতের প্রধান বিচারপতির চিন্তাভাবনার প্রশংসা করলেন প্রধানমন্ত্রী
নয়াদিল্লি, ২২ জানুয়ারি, ২০২৩
ভারতের প্রধান বিচারপতি ডি ওয়াই চন্দ্রচূড়ের চিন্তাভাবনার ভুয়সী প্রশংসা করেছেন প্রধানমন্ত্রী শ্রী নরেন্দ্র মোদী। শীর্ষ আদালতের বিভিন্ন রায় যাতে আঞ্চলিক ভাষাতেও সাধারণের কাছে পৌঁছে দেওয়া যায়, সে সম্পর্কে পরামর্শদানের মাধ্যমে তিনি যথেষ্ট বিচক্ষণতার পরিচয় দিয়েছেন বলে মন্তব্য করেছেন প্রধানমন্ত্রী।
এক ট্যুইট বার্তায় প্রধানমন্ত্রী বলেছেন:
“সম্প্রতি এক অনুষ্ঠানে ভারতের মাননীয় প্রধান বিচারপতি ডি ওয়াই চন্দ্রচূড় শীর্ষ আদালতের বিভিন্ন রায় সাধারণের কাছে পৌঁছে দেওয়ার জন্য আঞ্চলিক ভাষাগুলির আশ্রয় গ্রহণের কথা বলেছেন। এজন্য প্রযুক্তি ব্যবহারেরও পরামর্শ দিয়েছেন তিনি। তাঁর এই চিন্তাভাবনা নিঃসন্দেহে প্রশংসার যোগ্য। কারণ, এই ধরনের ব্যবস্থা অনেকের কাজের সহায়ক হয়ে উঠবে। বিশেষত, দেশের তরুণ প্রজন্ম এ থেকে নানাভাবে উপকৃত হবে”।
এ প্রসঙ্গে প্রধানমন্ত্রী তাঁর ট্যুইট বার্তায় আরও বলেছেন:
“ভারতীয় ভাষাগুলি আমাদের সাংস্কৃতিক ঐতিহ্যকে প্রাণবন্ত করে তুলেছে। আঞ্চলিক ভাষাগুলিকে উৎসাহদানের লক্ষ্যে বেশ কিছু উদ্যোগ গ্রহণ করেছে কেন্দ্রীয় সরকার। মাতৃভাষায় চিকিৎসা ও ইঞ্জিনিয়ারিং সম্পর্কে পঠন-পাঠনকে বেছে নেওয়া বা পছন্দ করার ক্ষেত্রেও সরকারি প্রচেষ্টার সূচনা হয়েছে”।
PG/SKD/SB
(
প্রতিরক্ষামন্ত্রক
পরবর্তী সেনাপ্রধান হচ্ছেন লেফ্টেন্যান্ট জেনারেল এস.এম. নারাভানে
নয়াদিল্লি, ১৭ ডিসেম্বর, ২০১৯
উপ-সেনাপ্রধান লেফ্টেন্যান্ট জেনারেল মনোজ মুকুন্দ নারাভানে-কে দেশের পরবর্তী সেনাপ্রধান হিসেবে নিয়োগ করার সিদ্ধান্ত নিয়েছে কেন্দ্রীয় সরকার। বর্তমান সেনাপ্রধান জেনারেল বিপিন রাওয়াত চলতি বছরের ৩১শে ডিসেম্বর অবসর নেবেন। সেই দিনই বিকেলে দেশের পরবর্তী সেনাপ্রধান হিসেবে দায়িত্বভার গ্রহণ করবেন লেফ্টেন্যান্ট জেনারেল মনোজ মুকুন্দ নারাভানে।
লেফ্টেন্যান্ট জেনারেল নারাভানে পুনের দানিয়ানা প্রোভোদিনী পারশালা থেকে পড়াশোনা করেছেন। তিনি ন্যাশনাল ডিফেন্স অ্যাকাডেমি এবং ইন্ডিয়ান মিলিটারি অ্যাকাডেমির প্রাক্তনী। ১৯৮০ সালের জুন মাসে শিখ লাইট ইনফ্যান্ট্রি রেজিমেন্টের সপ্তম ব্যাটিলিয়ানের জেনারেল অফিসার হিসেবে সেনাবাহিনীতে যোগ দেন। লেফ্টেন্যান্ট জেনারেল নারাভানে ওয়েলিংটনে ডিফেন্স সার্ভিস স্টাফ কলেজেরও প্রাক্তনী। তিনি সেনাবাহিনীর উচ্চশিক্ষা গ্রহণ করেছেন মউ থেকে। এর পাশাপাশি নারাভানের ডিফেন্স স্টাডিজের স্নাতকোত্তর এবং ডিফেন্স ও ম্যানেজমেন্ট স্টাডিজের এমফিল ডিগ্রি রয়েছে। বর্তমানে তিনি ডক্টরেট ডিগ্রী লাভের জন্য প্রয়াস চালাচ্ছেন।
চার দশকেরও বেশি সময় ধরে কর্মজীবনে লেফ্টেন্যান্ট জেনারেল নারাভানে একাধিক গুরুত্বপূর্ণ দায়িত্ব সামলেছেন। তিনি উত্তর পূর্বাঞ্চল এবং জম্মু-কাশ্মীরে শান্তি রক্ষায় গুরুত্বপূর্ণ ভূমিকা নিয়েছিলেন। এমনকি শ্রীলঙ্কায় ‘অপরারেশন পবন’-এ ভারতীয় শান্তিরক্ষী বাহিনীর দায়িত্ব সামলেছেন। প্রতিকূল অঞ্চলে কাজ করার মতো অভিজ্ঞতাও রয়েছে তাঁর। ২০১৭ সালে প্রজাতন্ত্র দিবসের প্যারেডে দিল্লী অঞ্চলের জেনারেল অফিসার কম্যান্ডিং  হিসেবেও দায়িত্ব সামলেছেন। সিমলায় আর্মি প্রশিক্ষণ কম্যান্ডে কাজ করার পর ২০১৮ সালের পয়লা অক্টোবর পূর্বাঞ্চলীয় কম্যান্ডের জেনারেল অফিসার কম্যান্ডিং ইন চিফ হিসেবে দায়িত্বভার গ্রহণ করেন।
CG/SS/NS
(Visitor Counter : 95
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬১ কোটি ৯২ লক্ষ ছাড়িয়েছে
দেশে গত ২৪ ঘণ্টায় ৭১ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.১৮ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩ লক্ষ ৩৩ হাজার ৫৩৩
দেশে করোনায় আক্রান্তের সংখ্যা ২১ লক্ষ ৮৭ হাজার ২০৫
সাপ্তাহিক-ভিত্তিতে আক্রান্তের হার ১৬.৮১ শতাংশ
নয়াদিল্লি, ২৩ জানুয়ারি, ২০২২
ভারতে এ পর্যন্ত ১,৬১,৯২,৮৪,২৭০টি টিকার ডোজ দেওয়া হয়েছে। গতকাল টিকা দেওয়া হয়েছে ৭১,১০,৪৪৫ জনকে।
স্বাস্থ্য কর্মীদের মধ্যে ১,০৩,৯১,৯৯৭ জন টিকার প্রথম ডোজ, ৯৮,১৭,৮২৩ জন টিকার দ্বিতীয় ডোজ এবং ২৭,০৭,৮৫৭ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৯০,৯৩৮ জন প্রথম ডোজ, ১,৭১,৩৩,৮৪৪ জন দ্বিতীয় ডোজ এবং ২৬,২২,৩৮০ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৪,১৫,৭৭,১০৩ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৩,৩৯,০৪,২৪৫ জন এবং দ্বিতীয় ডোজ পেয়েছেন ৩৮,৭০,৬৪,৭১৬ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৯০,৩৮,৩৫৮ জন। আর দ্বিতীয় ডোজ পেয়েছেন ১৬,৬১,৬৮,০৮৫ জন। যাঁদের বয়স ৬০-এর ওপরে তাঁদের মধ্যে ১২,৪০,৪৯,২৮৭ জন প্রথম ডোজ, ১০,৩৭,৩৭,৬১৮ জন দ্বিতীয় ডোজ এবং ২৬,৮০,০১৯ জন সতর্কতামূলক ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ২ লক্ষ ৫৯ হাজার ১৬৮ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৬৫ লক্ষ ৬০ হাজার ৬৫০ জন সুস্থ হয়ে উঠেছেন। জাতীয় আরোগ্য লাভের হার ৯৩.১৮ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৩ লক্ষ ৩৩ হাজার ৫৩৩ জন। বর্তমানে ২১ লক্ষ ৮৭ হাজার ২০৫ জন চিকিৎসাধীন। দেশে মোট সংক্রমিতের মাত্র ৫.৫৭ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৮ লক্ষ ৭৫ হাজার ৫৩৩টি নমুনা পরীক্ষা করা হয়েছে। এ পর্যন্ত দেশে ৭১ কোটি ৫৫ লক্ষ ২০ হাজার ৫৮০টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১৬.৮৭ শতাংশ এবং দৈনিক সংক্রমণের হার ১৭.৭৮ শতাংশ।
CG/CB/SB
(Visitor Counter : 77
ভূ-বিজ্ঞানমন্ত্রক
২৯মে থেকে পয়লা জুন পর্যন্ত আরব সাগরের উপর ঘনীভূত নিম্নচাপের বিষয়ে ভারতীয় আবহাওয়া দফতরের প্রতিবেদন
নতুন দিল্লি, ২০ জুন, ২০২০
জাতীয় আবহাওয়া পূর্বাভাস কেন্দ্র / দিল্লির আঞ্চলিক আবহাওয়া দপ্তর, ভারতীয় আবহাওয়া দফতর  ২৯মে থেকে ১লা জুন পর্যন্ত আরব সাগরের উপর ঘনীভূত নিম্নচাপের বিষয়ে একটি প্রতিবেদন প্রকাশ করেছে।
গত ২৭মে আরব সাগরের পশ্চিম- মধ্য এবং সংলগ্ন দক্ষিণ-পশ্চিম অঞ্চল জুড়ে একটি ঘূর্ণিঝড় ঘণীভূত হয়। এর জেরে, ২৮মে সকালে পশ্চিম- মধ্য অঞ্চলে একটি নিম্নচাপ সৃষ্টি হয়েছিল।এরপরে, পয়লা জুন এটি দক্ষিণ-পশ্চিমের দিকে সরে যায় এবং দক্ষিণ উপকূলীয় ওমান এবং সংলগ্ন ইয়েমেনের উপর ওই সুস্পষ্ট নিম্নচাপটি ধীরে ধীরে দুর্বল হয়ে পড়ে।
ভারতীয় আবহাওয়া দফতর অত্যাধুনিক প্রযুক্তির সাহায্যে প্রতিনিয়ত ভারত মহাসাগরের উওরাংশ এবং আরব সাগরের পশ্চিম- মধ্য এবং সংলগ্ন দক্ষিণ-পশ্চিম অঞ্চল জুড়ে ঘণীভূত নিম্নচাপের উপর নজর রেখে ছিল। ইনস্যাট থ্রিডি, থ্রিডিআর এবং মেরু প্রদক্ষিণকারী উপগ্রহ চিত্র থেকে প্রাপ্ত ছবি পর্যবেক্ষণ করা হয়।
ভূ-বিজ্ঞান মন্ত্রক নিম্নচাপ, ঘূর্ণিঝড়, ঝড়ের গতি প্রকৃতি, ভূমিকম্প ইত্যাদি পর্যবেক্ষণের জন্য দেশীয় প্রযুক্তিকে কাজে লাগিয়ে বিশ্বমানের আবহাওয়া পূর্বাভাস ব্যবস্থাপান তৈরি করেছে।ভারতীয় আবহাওয়া দফতরের ডিজিটাল পূর্বাভাস ব্যবস্থাপনা বিভিন্ন তথ্য বিশ্লেষণ ও আগাম সতর্কতামূলক ব্যবস্থা গ্রহণের ক্ষেত্রে বিশেষ সাহায্য করেছে।
দক্ষিণের উপকূলীয় ওমান ও তৎসংলগ্ন ইয়েমেনের উপর ঘনীভূত নিম্নচাপের বিষয়ে যেভাবে সফল পর্যবেক্ষণ, আগাম সতর্কতা, ও পরিষেবা প্রদান করে সাহায্য করেছে, তার জন্য ভারতীয় আবহাওয়া দফতর  এবং দিল্লির আঞ্চলিক আবহাওয়া দপ্তর যথাযথভাবে বিশ্ব আবহাওয়া সংস্থা ও সংশ্লিষ্ট সকল দুর্যোগ প্রতিরোধকারী সংস্থাগুলিকে ধন্যবাদ জানিয়ছে।
(CG/SS
গ্রামোন্নয়নমন্ত্রক
স্বাধীনতার ৭৫তম বর্ষ উদযাপন উপলক্ষে দীনদয়াল উপাধ্যায় কৌশল্যা যোজনা  প্রকল্পে প্রশিক্ষণপ্রাপ্তরা প্রাক্তনী সমাবেশে যোগ দিয়েছেন
নয়াদিল্লি, ১৫ এপ্রিল, ২০২১
জাতীয় গ্রামীণ জীবিকা মিশনের আওতায় দক্ষতা বিকাশ কর্মসূচি, গ্রামোন্নয়ন মন্ত্রক সূচনা করেছিল। ২০১৪’র ২৫ সেপ্টেম্বর দীনদয়াল উপাধ্যায় গ্রামীণ কৌশল্যা যোজনা  প্রকল্পটির সাহায্যে আন্তর্জাতিক মানের দক্ষতা বিকাশ প্রশিক্ষণ দেওয়া হয়। দেশ জুড়ে এই কর্মসূচিতে কেন্দ্রীয় গ্রামোন্নয়ন মন্ত্রক অর্থের যোগান দেয়।
২৭টি রাজ্য ও ৩টি কেন্দ্রশাসিত অঞ্চলে ২ হাজার ১৯৮টি প্রশিক্ষণ কেন্দ্রে প্রশিক্ষণের কাজ চলছে। ৮৩৯টি প্রকল্প বাস্তবায়ন সংস্থার সঙ্গে যৌথ অংশীদারিত্বে ২০২০-২১ অর্থবর্ষে ৫৬টি ক্ষেত্রে ৬০০ ধরনের বিভিন্ন জীবিকার জন্য ২৮ হাজার ৬৮৭ জন প্রশিক্ষণ পেয়েছেন। ৩১ মার্চের হিসাবানুযায়ী এই প্রকল্পে ৪৯ হাজার ৩৯৬ জন কাজ পেয়েছেন।
প্রাক্তনীদের এই সমাবেশ অত্যন্ত গুরুত্বপূর্ণ। প্রশিক্ষকরা চাকরির সুযোগ ও ভবিষ্যৎ সম্ভাবনা নিয়ে প্রাক্তনীদের সঙ্গে মতবিনিময় করার সুযোগ পেয়েছেন। অনুষ্ঠানে কর্মক্ষেত্রে ভালো কাজের স্বীকৃতি হিসাবে কয়েকজন প্রাক্তনীকে পুরস্কৃত করা হয়েছে। অমৃত মহোৎসবের আওতায় দেশে ৫-১১ এপ্রিল ১১৯টি প্রাক্তনী সমাবেশ অনুষ্ঠিত হয়েছে। বিভিন্ন প্রকল্প বাস্তবায়ন সংস্থা ডিডিইউ-জিকেওয়াই’কে সফল করে তুলতে একযোগে কাজ করছে। এ ধরনের ৫০টিরও বেশি সংস্থা তাদের কর্মচারীদের বিভিন্ন ক্ষেত্রে প্রশিক্ষণের পর কাজে লাগিয়েছে। এই সমাবেশগুলি সবধরনের কোভিড আচরণবিধি মেনে অনুষ্ঠিত হয়েছে। কেরল, ওডিশা, মধ্যপ্রদেশ, বিহার ও আসামের মতো রাজ্যগুলি সবচেয়ে বেশি সংখ্যায় এ ধরনের সমাবেশ করেছে।
CG/CB/SB
(Visitor Counter : 151
প্রধানমন্ত্রীরদপ্তর
ভারতের কয়লা উৎপাদন বৃদ্ধি পাওয়ায় অভিনন্দন জানিয়েছেন প্রধানমন্ত্রী
নয়াদিল্লি, ৩ মে, ২০২৩
কয়লা মন্ত্রক ট্যুইট করে ভারতের কয়লা উৎপাদন বৃদ্ধির কথা জানিয়েছে। ২০১৮-১৯ অর্থ বছরে ৭২৮.৭৮ মেট্রিক টনের তুলনায় ২০২২-২৩ অর্থ বছরে উৎপাদন বেড়ে হয়েছে ৮৯৩.০৮ মেট্রিক টন। উৎপাদন বৃদ্ধির হার প্রায় ২৩ শতাংশ।
প্রধানমন্ত্রী শ্রী নরেন্দ্র মোদী ট্যুইট করে জবাব দিয়েছেন :
“এই ক্ষেত্রের জন্য এবং ভারতের সার্বিক অর্থনৈতিক উন্নয়নের জন্যও খুব ভালো খবর।”
(PG/AP/DM/
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮৬ কোটি ৩০ লক্ষ ছাড়িয়েছে
১২ থেকে ১৪ বছর বয়সীদের ২ কোটি ৩৮ লক্ষের বেশি টিকার ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১১ হাজার ১৯১
দেশে গত ২৪ ঘণ্টায় নতুন করে আক্রান্তের সংখ্যা ৯৪৯
জাতীয় স্তরে সুস্থতার হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার বর্তমানে ০.২৫ শতাংশ
নতুন দিল্লি, ১৫ এপ্রিল, ২০২২
দেশে কোভিড-১৯ টিকাকরণের সংখ্যা ১৮৬ কোটি ৩০ লক্ষ ৬২ হাজার ৫৪৬ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ২ কোটি ৩৮ লক্ষ ৫৬ হাজার ৪৭৮টি টিকার ডোজ দেওয়া হয়েছে। একই ভাবে ১৮ থেকে ৫৯ বছর বয়সীদের কোভিড-১৯ প্রিকশন ডোজ দেওয়া গত ১০ই এপ্রিল থেকে শুরু হয়েছে। এখনও পর্যন্ত এই বয়সীদের ৮৬ হাজার ৩৪১টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৪,২৯৫
|
|
দ্বিতীয় ডোজ
|
|
১,০০,০৭,৫৬৬
|
|
প্রিকশন ডোজ
|
|
৪৫,৮০,৫০৫
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৪,২২৬
|
|
দ্বিতীয় ডোজ
|
|
১,৭৫,২৪,৮২২
|
|
প্রিকশন ডোজ
|
|
৭১,০১,৩৫৫
|
|
১২-১৪ বছর বয়সী
|
|
প্রথম ডোজ
|
|
২,৩৮,৫৬,৪৭৮
|
|
দ্বিতীয় ডোজ
|
|
৪২,৩৫২
|
|
১৫-১৮ বছর বয়সী
|
|
প্রথম ডোজ
|
|
৫,৭৮,২৬,৫৭৩
|
|
দ্বিতীয় ডোজ
|
|
৪,০২,১২,৩৯৩
|
|
১৮-৪৪ বছর বয়সী
|
|
প্রথম ডোজ
|
|
৫৫,৫২,০১,৬৫৫
|
|
দ্বিতীয় ডোজ
|
|
৪৭,১৯,৮৮,৮৭২
|
|
প্রিকশন ডোজ
|
|
১৮,৬৯১
|
|
৪৫-৫৯ বছর বয়সী
|
|
প্রথম ডোজ
|
|
২০,২৮,৪২,৮৯৯
|
|
দ্বিতীয় ডোজ
|
|
১৮,৬৬,৪৫,১৩৫
|
|
প্রিকশন ডোজ
|
|
৬৭,৬৫০
|
|
৬০ বছরের বেশি বয়সী
|
|
প্রথম ডোজ
|
|
১২,৬৮,০৮,০৮৪
|
|
দ্বিতীয় ডোজ
|
|
১১,৬২,৬২,৪৪৫
|
|
প্রিকশন ডোজ
|
|
১,৩২,৫৬,৫৫০
|
|
প্রিকশন ডোজ
|
|
২,৫০,২৪,৭৫১
|
|
মোট
|
|
১,৮৬,৩০,৬২,৫৪৬
দেশে সুস্পষ্ট ভাবে করোনায় আক্রান্তের সংখ্যায় লাগাতার নিম্নমুখী প্রবণতা অব্যাহত থেকে আজ দাঁড়িয়েছে ১১ হাজার ১৯১, যা মোট আক্রান্তের ০.০৩ শতাংশ।
একই ভাবে জাতীয় স্তরে সুস্থতার হার ৯৮.৭৬ শতাংশ।
দেশে গত ২৪ ঘণ্টায় সুস্থ হয়েছেন ৮১০ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ৭ হাজার ৩৮।
দেশে গত ২৪ ঘন্টায় নতুন করে আক্রান্তের সংখ্যা ৯৪৯।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৩ লক্ষ ৬৭ হাজার ২১৩টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৩ কোটি ১১ লক্ষ ৭৭ হাজার ৩৭০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ক্রমশ নিম্নমুখী। বর্তমানে দেশে সাপ্তাহিক ভিত্তিতে আক্রান্তের হার ০.২৫ শতাংশ এবং দৈনিক-ভিত্তিতে আক্রান্তের হার ০.২৬ শতাংশ।
CG/BD/AS/
(
পরিবেশওঅরণ্যমন্ত্রক
কম কার্বন শিল্পে রূপান্তরে শিল্প মহলের গুরুত্বপূর্ণ স্বেচ্ছা যোগদান জরুরি : শ্রী প্রকাশ জাভড়েকর
নয়াদিল্লী, ১ ডিসেম্বর, ২০২০
কেন্দ্রীয় পরিবেশ, জলবায়ু পরিবর্তন এবং বনমন্ত্রী শ্রী প্রকাশ জাভড়েকর বলেছেন, জলবায়ু পরিবর্তন রুখতে আমাদের প্রচেষ্টায় মানুষ এবং শিল্প মূল চালক।
শিল্প রূপান্তর নেতৃত্ব শিখর সম্মেলনে উচ্চতর বিভাগে মন্ত্রী তাঁর ভাষণে বলেন, বিশ্বে সিও২ নিঃসরণে প্রায় ৩০ শতাংশ সরাসরি দেয় শিল্প এবং জলবায়ু পরিবর্তনের মোকাবিলায় কম কার্বনের পথে এগোতে রূপান্তর ঘটাতে হবে শিল্পকে।
শ্রী জাভড়েকর জানান যে, দেশে সামনের সারির শিল্পগুলি স্বেচ্ছায় সিও২ নিঃসরণ কমিয়েছে কোনরকম নির্দেশ ছাড়াই এবং একাধিক সংস্থা দেশে সক্রিয়ভাবে পুনর্নবীকরণযোগ্য শক্তির ব্যবহারে উৎসাহ দিচ্ছে। তিনি আরও বলেন, ‘এইভাবেই এগোতে হবে এবং আমাদের প্রয়োজন কার্বন নিঃসরণ কমাতে শিল্পগুলিকে স্বেচ্ছায় অংশ নিতে উৎসাহ দেওয়া।’
অর্থের বিষয়ে বলতে গিয়ে শ্রী জাভড়েকর বলেন, অর্থের ব্যবহার করতে হবে বৃহত্তর মাত্রায় এবং জলবায়ু পরিবর্তনের বিষয়ের কাজে প্রযুক্তির ব্যবহার করতেই হবে।
তিনি বলেন, সুলভ প্রযুক্তি এবং গবেষণামূলক তথ্য বিকাশশীল দেশগুলির সঙ্গে ভাগ করে নেওয়া প্রয়োজন যাতে তারা পরিবেশ রক্ষার লক্ষ্যে কাজ করতে পারে।
শ্রী জাভড়েকর এও বলেন, দেশগুলির ভুলে যাওয়া উচিত নয় যে প্রতিটি জলবায়ু কার্যাবলীর খরচ আছে এবং আমরা যদি জলবায়ু পরিবর্তনকে বিপর্যয় হিসেবে বিবেচনা করি তাহলে কারোরই এই বিপর্যয় থেকে লাভ করা উচিত নয়। তিনি বলেন, এমন হলে বিকাশশীল দেশের দরিদ্র মানুষের ওপর দু-বার কর চাপানোর মতো হবে যা জলবায়ু ন্যায় নয়।
শিখর সম্মেলনে সুইডেনের উপ-প্রধানমন্ত্রী ইসাবেল লেভিন বলেন, জলবায়ু পরিবর্তনের বিষয়ে ভারত এবং সুইডেনকে একসঙ্গে কাজ করতে হবে। তিনি বলেন, কার্বন নিঃসরণ কমাতে সেরা ব্যবহারিক কাজ এবং অভিজ্ঞতা ভাগ করে নেওয়া প্রয়োজন। সুইডেনের উপ-প্রধানমন্ত্রী কার্বন নিঃসরণে অর্থের ব্যবহারের ওপর জোর দেন এবং বলেন, সুইডেন সরকার এই লক্ষ্যে কাজ করতে প্রতিশ্রুতিবদ্ধ।
এই অনুষ্ঠানের আয়োজন করে লিডারশিপ গ্রুপ ফর ইন্ডাস্ট্রি ট্রানজিশন । ভারত এবং সুইডেন লিডআইটির সূচনা করে ওয়ার্ল্ড ইকোনমিক ফোরামের সঙ্গে রাষ্ট্রসংঘের ২০১৯এ মহাসচিব জলবায়ু কার্যাবলী শিখর সম্মেলনের সময় স্টকহোম এনভায়রনমেন্ট ইন্সটিটিউটের সহায়তায়। বর্তমানে এই গোষ্ঠীতে ১৩টি দেশের এবং ভারতের ডালমিয়া সিমেন্ট, মাহিন্দ্রা গ্রুপ এবং স্পাইস জেট সহ ১৫টি সংস্থার সদস্যপদ আছে যারা কার্বন কম শিল্প রূপান্তরের লক্ষ্যে প্রতিশ্রুতিবদ্ধ।
লিড আইটি ভার্চুয়াল ইন্ডাস্ট্রি ট্রানজিশন, ইন্ডাস্ট্রি সামিট আয়োজন করে শিল্প রূপান্তর প্রক্রিয়ায় গতি আনতে যখন সারা বিশ্ব প্যারিস চুক্তির পঞ্চম বর্ষ উদযাপন করছে। অনুষ্ঠানে জোর দেওয়া হয় শিল্প রূপান্তরে এবং প্রযুক্তি ব্যবহারের ওপর।
ভার্চুয়াল এই অনুষ্ঠানে ভারতের পাশাপাশি আন্তর্জাতিক সংস্থাগুলির প্রধানরা যোগ দেন। অনুষ্ঠানে আন্তর্জাতিক স্তরের চিন্তাবিদ এবং ব্রিটেন, লুক্সেমবুর্গ, ইউরোপীয় ইউনিয়ন, জামার্নির মন্ত্রী ও প্রতিনিধিরাও অংশ নেন।
রেলমন্ত্রক
দক্ষিণ-পূর্ব রেল সাঁতরাগাছি ও পুরির মধ্যে ১৩ জোড়া সাপ্তাহিক গ্রীষ্মকালীন বিশেষ ট্রেন চালাবে
কলকাতা, ২৬ মার্চ, ২০১৯
গ্রীষ্মকালীন মরশুমে অতিরিক্ত যাত্রী ভিড় সামাল দিতে দক্ষিণ-পূর্ব রেল আগামী ৫ এপ্রিল থেকে ২৯ জুন পর্যন্ত সাঁতরাগাছি-পুরি-সাঁতরাগাছি রুটে ১৩ জোড়া বিশেষ সাপ্তাহিক ট্রেন চালানোর সিদ্ধান্ত নিয়েছে। বিশেষ এই ট্রেনটি  প্রত্যেক শনিবার সন্ধ্যা ৭-১০ মিনিটে সাঁতরাগাছি থেকে ছেড়ে পুরি পৌঁছবে পরদিন ভোর ৪টা নাগাদ। ফিরতি পথে ট্রেনটি  পুরি থেকে প্রত্যেক শুক্রবার রাত ৯-২৫ মিনিটে ছেড়ে সাঁতরাগাছি পৌঁছবে পরদিন সকাল ৬-৪৫ মিনিট নাগাদ।
বিশেষ এই ট্রেনে একটি এসি ২-টিয়ার, তিনটি এসি ৩-টিয়ার, ১০টি স্লিপার ক্লাস এবং চারটি সাধারণ দ্বিতীয় শ্রেণীর কামরা থাকছে। যাত্রাপথে ট্রেনটি খড়্গপুর, বালাসোর, ভদ্রক, জাজপুর কেওনঝাড় রোড, ভুবনেশ্বর এবং খুড়দা রোড স্টেশনে দাঁড়াবে।
এই ট্রেনের আসন সংরক্ষণের কাজ শীঘ্রই শুরু হচ্ছে।
CG/BD/DM
(Visitor Counter : 118
রেলমন্ত্রক
কলকাতা ইস্ট-ওয়েস্ট মেট্রো করিডর প্রকল্পের পরিবর্তিত ব্যয়-বরাদ্দ কেন্দ্র অনুমোদন করেছে
নয়াদিল্লী, ৭ অক্টোবর, ২০২০
কেন্দ্র রেল মন্ত্রকের কলকাতা ইস্ট-ওয়েস্ট করিডর প্রজেক্টের পরিবর্তিত ব্যয়-বরাদ্দ সংক্রান্ত প্রস্তাব অনুমোদন করেছে।
রেল মন্ত্রকের অধীনস্থ কেন্দ্রীয় রাষ্ট্রায়ত্ত্ব সংস্থা কলকাতা মেট্রো রেল কর্পোরেশন লিমিটেড এই প্রকল্প রূপায়ণ করছে।
প্রকল্পের মোট ব্যয় ধার্য হয়েছে ৮৫৭৫ কোটি টাকা। রেল মন্ত্রকের এখানে ৩২৬৮ কোটি ২৭ লক্ষ টাকার অংশীদারিত্ব আছে। আবাসন ও নগরোন্নয়ন মন্ত্রকের ১১৪৮ কোটি ৩১ লক্ষ টাকার অংশীদারিত্ব রয়েছে। জাপান ইন্টারন্যাশনাল কো-অপারেশন এজেন্সি  ৪১৫৮ কোটি ৪০ লক্ষ টাকা ঋণ দিচ্ছে।
১৪ই ফেব্রুয়ারি মাটির ওপর দিয়ে ৫.৩ কিলোমিটার পথে ট্রেন চলাচল শুরু হয়েছে।
৫ই অক্টোবর আরও ১.৬৭ কিলোমিটার রেলপথের যাত্রার সূচনা হয়েছে।
২০২১এর ডিসেম্বরে পুরো প্রকল্পের কাজ শেষ করার পরিকল্পনা করা হয়েছে।
এই বৃহৎ প্রকল্পটি কলকাতার বাণিজ্যিক অঞ্চলের সঙ্গে পশ্চিম দিকে শিল্পনগরী হাওড়া এবং পূর্বদিকে সল্টলেকের সঙ্গে উন্নত যোগাযোগ ব্যবস্থা গড়ে তোলার জন্য রূপায়িত হচ্ছে। এই গণ-পরিবহণ ব্যবস্থাটি নিরাপদ ও আরামপ্রদ হবে। এই প্রকল্পের ফলে যানজট কমবে এবং শহরবাসী দূষণহীন একটি যোগাযোগ ব্যবস্থা পাবেন। কলকাতা ব্যয় সাশ্রয়ী ও পরিবেশ বান্ধব একটি গণ-পরিবহন ব্যবস্থাও পাবে। কলকাতার যান পরিবহনের সমস্যা দূর হবে এবং শহরবাসীর যাতায়াতের সময় কমবে।
এই প্রকল্পটি মেট্রো রেল, লোকাল ট্রেন, স্টিমার এবং বাসের মাধ্যমে যাতায়াতের ক্ষেত্রে সংযোগ গড়ে তুলবে। লক্ষ লক্ষ নিত্যযাত্রী সহজে, নির্বিঘ্নে যাতায়াত করতে পারবেন।
প্রকল্পের সুবিধা :
নিরাপদ এবং পরিবেশ বান্ধব যানবাহন ব্যবস্থা জনসাধারণ ব্যবহার করতে পারবেন।
যাতায়াতের সময় বাঁচবে
জ্বালানীর সাশ্রয় হবে
সড়ক পরিবহণের পরিকাঠামোর ক্ষেত্রে মূলধনের সাশ্রয় হবে
দূষণ ও দূর্ঘটনা কমবে
এই করিডরের আশেপাশে জমির দাম বাড়বে এবং অতিরিক্ত রাজস্ব আদায় হবে
কর্মসংস্থান সৃষ্টি হবে
আত্মনির্ভর ভারত এবং ভোকাল ফর লোকাল ভাবনার সঙ্গে সাযুজ্য রেখে এই প্রকল্প তৈরি হচ্ছে
কলকাতা ইস্ট-ওয়েস্ট মেট্রো করিডর প্রকল্প কলকাতা শহর এবং সংলগ্ন নগরাঞ্চলের স্থিতিশীল উন্নয়নের জন্য একটি গুরুত্বপূর্ণ পরিকাঠামোগত প্রকল্প। ১৬.৬ কিলোমিটার দীর্ঘ এই প্রকল্পটির একটি অংশ হুগলী নদীর তলা দিয়ে গেছে। ভারতে কোন বড় নদীর তলায় এটিই প্রথম গণ-পরিবহন ব্যবস্থা। দেশের গভীরতম মেট্রো স্টেশন হিসেবে হাওড়া স্টেশন তৈরি হয়েছে।
CG/CB/NS
(Visitor Counter : 160